Poppelroseslekta

Poppelroseslekta (Lavatera) er ei slekt i kattostfamilien.
Artene er ett-, to- eller flerårige urter, eller noen ganger busker. De har enkle hår eller stjernehår. Bladene sitter spredt og er hele til dypt håndflikete. Blomstene sitter enkeltvis eller flere sammen i bladhjørnene, eller i en endestilt blomsterstand. Det er fem sammenvokste begerblad og fem frie kronblad, som vanligvis er hvite, rosa eller purpur med mørke striper. Frukten er en spaltefrukt. 
Tre forblad er vokst sammen ved basis og sitter som et ytterbeger (epicalyx) under det egentlige begeret. Den nærstående kattostslekta (Malva) har derimot ytterbeger med tre frie forblad. Dette bygningstrekket er blitt brukt for å skille Lavatera og Malva siden Linnés tid, men er ikke så godt egnet. Noen tradisjonelle Lavatera-arter har nesten helt frie forblad. Oppbyggingen av ytterbegeret varierer i begge slektene, og det finnes også arter som i tillegg til de tre store forbladene har flere små. Mange botanikere anerkjenner derfor ikke Lavatera og inkluderer alle eller noen av artene i Malva.
Slekta omfatter i vid betydning omtrent 25 arter. De fleste artene vokser i middelhavslandene og tilstøtende områder, men fem arter finnes på øyer utenfor vestlige Nord-Amerika, og noen andre forekommer spredt i ulike verdensdeler. 
Flere av artene og hybrider mellom dem dyrkes som prydplanter i hager.


== Arter ==
Slekta i vid betydning omfatter følgende arter. Alle arter har et synonym i Malva, men bare de mest avvikende synonymene er tatt med:

Lavatera abyssinica Hutch. & E.A.Bruce – De etiopiske høylandene
Lavatera acerifolia Cav. – Kanariøyene
trepoppelrose (Lavatera arborea) L. – middelhavsområdet, Vest-Europa; forvillet andre steder
Lavatera assurgentiflora Kellogg – endemisk for Kanaløyene i California; forvillet andre steder
Lavatera bryoniifolia Mill. [Malva unguiculata (Desf.) Alef.] – det østlige middelhavsområdet
Lavatera cachemiriana Cambess. – fra Iran til Himalaya og Xinjiang
Lavatera cretica L. [Malva multiflora (Cav.) Soldano, Banfi & Galasso] – Makaronesia, Nord-Afrika, Sør- og Vest-Europa, Vest-Asia
Lavatera insularis S.Watson [Malva occidentalis (S.Watson) M.F.Ray] – endemisk for Islas Coronado vest for Baja California i Mexico
Lavatera lindsayi Moran – endemisk for Isla Guadalupe vest for Baja California i Mexico
Lavatera maroccana Maire – sørvestlige Spania, Marokko
Lavatera mauritanica Durieu – subsp. davaei på Den iberiske halvøy, subsp. mauritanica i nordvestlige Afrika
Lavatera maritima Gouan [Malva subovata (DC.) Molero & J.M.Monts] – det vestlige middelhavsområdet
Lavatera microphylla E.G.Baker – ved Oued Cherrat nær Rabat i Marokko
Lavatera oblongifolia Boiss. – fjell i sørøstlige Spania
Lavatera occidentalis S.Watson – endemisk for Isla Guadalupe vest for Baja California i Mexico
Lavatera olbia L. – det vestlige middelhavsområdet
Lavatera phoenicea Vent. – endemisk for Tenerife i Kanariøyene
Lavatera plebeia Sims [Malva weinmanniana (Besser ex Rchb.] – Australia
Lavatera punctata All. – fra Algerie, Balearene og Frankrike østover til Iran og Turkmenistan
Lavatera stenopetala Coss. & Durieu – Algerie, Tunisia
poppelrose (Lavatera thuringiaca L.) – sørøstlige Europa, Kaukasia, vestlige Sibir; forvillet andre steder
Lavatera triloba L. [Malva lusitanica (L.) Valdés] – det vestlige middelhavsområdet
sommerpoppelrose (Lavatera trimestris L.) – middelhavsområdet; forvillet andre steder
Lavatera venosa S.Watson [Malva pacifica M.F.Ray] –  Islas San Benito og fastlandet innenfor i Baja California i Mexico
Lavatera vidalii Pau – vest i Riffjellene i Marokko


== Litteratur ==
«Lavatera». Flora iberica (PDF) (spansk). 3. Madrid: RJB/CSIC. s. 232–243. 
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 133–135. ISBN 0-7136-7015-0. 
D. Bramwell og Z.I. Bramwell (1974). Wild flowers of the Canary Islands. London og Burford: Stanley Thornes (Publishers) Ltd. s. 161. ISBN 0-85950-010-1. 
B. Valdés (2011). «Malva». Malvaceae. – In: Euro+Med Plantbase – the information resource for Euro-Mediterranean plant diversity. Besøkt 19. januar 2021. 
«Malva». Plants of the World Online. Kew Science. Besøkt 19. januar 2021. 
M.F. Ray (1995). «Systematics of Lavatera and Malva (Malvaceae, Malveae) — a new perspective». Plant Systematics and Evolution. 198 (1–2): 29–53. ISSN 0378-2697. JSTOR 23642828. 
P. Escobar García m.fl. (2009). «Five molecular markers reveal extensive morphological homoplasy and reticulate evolution in the Malva alliance (Malvaceae)». Molecular Phylogenetics and Evolution. 50 (2): 226–239. ISSN 1055-7903. PMID 19026753. doi:10.1016/j.ympev.2008.10.015. 
«The Lavatera Pages: Contents and Overview». Malvaceae Info. Besøkt 19. januar 2021. 


== Eksterne lenker ==
(en) poppelroseslekta i Encyclopedia of Life 
(en) poppelroseslekta i Global Biodiversity Information Facility 
(no) poppelroseslekta hos Artsdatabanken 
(sv) poppelroseslekta hos Dyntaxa 
(en) poppelroseslekta hos ITIS 
(en) poppelroseslekta hos NCBI 
(en) poppelroseslekta hos The International Plant Names Index 
(en) poppelroseslekta hos Tropicos 
(en) Kategori:Lavatera – bilder, video eller lyd på Wikimedia Commons 
(en) Lavatera – galleri av bilder, video eller lyd på Wikimedia Commons 
Lavatera – detaljert informasjon på Wikispecies